નેશનલ હાઇવે રોડ ઉપર લાયસન્સ સાથે નહિ રાખી, નંબર પ્લેટ વિના ડમ્પર ચલાવતા ચાલકો, રેતી/માટી/કપચી ઉપર તાડપત્રી નહિ ઢાંકતા ડમ્પર ચાલકો, બેફામ ચલાવતા ડમ્પર ચાલકો, વિરુદ્ધ કાર્યવાહી કરી, કુલ 53 ડમ્પર ચાલકો વિરુદ્ધ કાર્યવાહી કરી, દંડ વસૂલ કરવાની કાર્યવાહી કરવામાં આવેલ છે. જિલ્લા પોલીસ વડા દિપક કુમાર મેઘાણી ની સૂચનાઓ આધારે લીંબડી ડીવાયએસપી પ્રદીપસિંહ જાડેજા ના માર્ગદર્શન હેઠળ નેશનલ હાઇવે ઉપર આવેલા લીંબડી ડિવિઝનના ચોટીલા, સાયલા, બામણબોર, લીંબડી તથા પાણશીણા પોલીસ સ્ટેશન ખાતે સ્થાનિક પોલીસ તથા ટ્રાફિક શાખા તેમજ સ્પેશિયલ ઓપરેશન ગ્રૂપ દ્વારા કાર્યવાહી કરી, ચોટીલા ખાતે 06, બામણબોર ખાતે 03, સાયલા ખાતે 17, ચુડા ખાતે 02, પાણશીણા ખાતે 10, લીંબડી ખાતે 15 સહિત કુલ આશરે 53 ડમ્પર ચાલકો, વિરુદ્ધ કાર્યવાહી કરવામાં આવેલ છે. સુરેન્દ્રનગર પોલીસ દ્વારા શરૂ કરવામાં આવેલ સઘન કાર્યવાહીના કારણે નેશનલ હાઇવે રોડ ઉપર લાયસન્સ સાથે નહિ રાખી, નંબર પ્લેટ વિના ડમ્પર ચલાવતા ચાલકો, રેતી/માટી/કપચી ઉપર તાડપત્રી નહિ ઢાંકતા ડમ્પર ચાલકો, બેફામ ચલાવતા ડમ્પર ચાલકો વિરુદ્ધ આ કાર્યવાહી ચાલુ કરવામાં આવતા, ડમ્પર ચાલકો દ્વારા પોતાના ડમ્પર ઉપર નંબર પ્લેટ લગાડવાનું, રેતી/માટી/કપચી ઉપર તાડપત્રી લગાડવાનું, લાયસન્સ સાથે રાખવાનું ચાલુ કરવામાં આવેલ છે.